**Scenarij učenja i poučavanja za 4C-**

**Kako surađivati, a biti kreativan i kritički promišljati**

**NAZIV : Silvije Strahimir Kranjčević, poezija**

**Razred: 2.a, b, c**

**Ishodi učenja**

Odgojno-obrazovni ishodi aktivnosti

Učenik:

- analizira lirsku pjesmu

- prepoznaje simboliku naslova

- povezuje autobiografiju pjesnika s motivima u pjesmi

- stvaralački se izražava prema smjernicama

**Opis aktivnosti:**

Motivacija:

S učenicima na početku sata imam vježbu kako bi se razbudili:

<https://www.youtube.com/watch?v=GSDxhF6GIUU>

Nakon početne vježbe, s učenicima razgovaram o čitanju.

Voliš li čitati?

Može li ti netko narediti da čitaš?

Glagol čitati ne podnosi zapovjedni način. Tu odbojnost dijeli s još nekima: glagolom „voljeti”…glagolom „sanjati”…

Naravno, uvijek možemo pokušati. Pogledajte: „Voli me!”, „Sanjaj!”, „Čitaj!” „Čitaj! Ma čitaj, pobogu, naređujem ti da čitaš!”

U sobu i čitaj!

Ishod?

Nikakav.

Zadrijemao je nad knjigom.

**Središnji dio sata:**

Učenike dijelim u skupine, pet skupina, i svaka skupina dobiva jednu pjesmu Silvija Strahimira Kranjčevića.

Nakon interpretativnog čitanja pjesama, svi učenici dobiju isti zadatak:

Zapišite jedan pridjev kojim biste opisali svoje dojmove nakon slušanja i čitanja pjesme.

Je li vas nešto začudilo u pjesmi?

Jesu li ti se probudili neki osjećaji i što ih je potaknulo?

Nakon toga, učenici po skupinama analiziraju pjesme prema smjernicama: određuju temu, motive, pjesničke slike i stilska izražajna sredstva. Potom tumače ideju pjesme i isto povezuju s biografijom pjesnika.

Učenici imaju zadatak procijeniti rad svih članova skupine i procijeniti svoj rad na osnovi tablice koju imaju.

Učenicima na kraju sata čitam što je ***Ela Kranjčević***, supruga pjesnikova, o njemu rekla:

*„A kako Silvije pjesme piše? - Može se reći, da je svaka njegova pjesma komadić njegova života, njegove duše. (…) Ali kad je pjesma dovršena, onda je sasvim izmoren, izmučen, zaista, kao da mu se otkinulo nešto života*

**Vrednovanje kao učenje: Stvaranje riječima**

Za kraj – izrazi svoj unutrašnji svijet nakon čitanja pjesme pažljivim odabirom riječi, a možeš ih povezati u stihove ili prozni tekst.

Prepusti se mašti i kreni!

**Vrednovanje naučenog**:

Nakon izlaganja svih skupina, učenici dobiju zadatak kod kuće istražiti mrežnu stranicu posvećenu ostavštini Silvija Strahimira Kranjčevića i zabilježiti informacije o projektu, izabrati pjesme koje nismo interpretirali i kratko ih predstaviti, ali i pojasniti svoj izbor. O svemu navedenom trebaju napraviti prezentaciju u **Swayu, alatu Explain Everything ili alatu Prezi,** a svaki je učenik dobio rubriku za vrednovanje prezentacije prema čemu će i biti vrednovani. Svaka sastavnica je razrađena opisno i ima bodove.

**Stranici pristupe na sljedećoj poveznici:**

[**http://www.sskranjcevic.hr/uvod.ASP?PisID=1**](http://www.sskranjcevic.hr/uvod.ASP?PisID=1)

**Strategije i metode učenja i poučavanja**

Metoda slušanja, metoda razgovora, metoda pisanja

**Oblici poučavanja**

Individualni, frontalni, rad u skupini

**Trajanje aktivnosti: 90 min**

Izvori:

-Metodički priručnik za 1. razred srednje škole, SŠ Daneil Pennac, Od korica do korica, (citat o čitanju)

- [www.sskranjcevic.hr](http://www.sskranjcevic.hr)

- https://www.youtube.com/watch?v=GSDxhF6GIUU